3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

ในด้านผลิตและจัดจำหน่าย บริษัทฯ ได้รับการแต่งตั้งจาก บริษัท เป๊ปซี่-โคล่า อินเตอร์เนชั่นแนล
จำกัด, นิวยอร์ค ให้เป็นผู้ผลิต และจำหน่ายน้ำอัดลม โดยใช้เครื่องหมายการค้า เป๊ปซี่ เป๊ปซี่
แมกซ์ เป๊ปซี่ ทวิสต์ มิรินด้า เซเว่นอัพ เมาเทนดิว และ คลับ รวมทั้งหัวน้ำเชื่อม
ภายใต้เครื่องหมายการค้า เป๊ปซี่ มิรินด้า เซเว่นอัพ ภายในราชอาณาจักร
โดยไม่มีการกำหนดวันสิ้นสุดของสัญญา
และมีเงื่อนไขสำคัญคือจะต้องซื้อหัวน้ำเชื้อซึ่งเป็นวัตถุดิบหลักในการผลิตจากบริษัท เป๊ปซี่-โคล่า
(ไทย) เทรดดิ้ง จำกัด หรือบริษัทในเครือ
รวมทั้งต้องรักษาคุณภาพของผลิตภัณฑ์ที่ใช้เครื่องหมายการค้าดังกล่าวให้อยู่ในมาตรฐานที่กำหนด
อนึ่งสิทธิ์ในการผลิตและจัดจำหน่ายดังกล่าวไม่สามารถโอนมอบให้ผู้อื่นได้ นอกจากนี้บริษัทฯ
ยังเป็นผู้ผลิต และจำหน่ายน้ำดื่มบริสุทธิ์ และน้ำโซดา ภายใต้เครื่องหมายการค้า "คริสตัล"
เป็นผู้ผลิต และจัดจำหน่ายเครื่องดื่มชาลิปตัน ชนิดคืนขวดให้กับ บริษัท เป๊ปซี่ ลิปตัน
อินเตอร์เนชั่นแนล จำกัด เป็นผู้ผลิต และจัดจำหน่ายน้ำส้มทรอปิคานา ทวิสเตอร์ ชนิดคืนขวดให้กับ
บริษัท เป๊ปซี่-โคล่า (ไทย) เทรดดิ้ง จำกัด และเป็นผู้ผลิตจำหน่าย เครื่องดื่มผสมเกลือแร่
เกเตอเรด ภายใต้ลิขสิทธิ์ของ Strokely Van Camp Inc. ประเทศสหรัฐอเมริกา

ในด้านการจัดจำหน่าย บริษัทฯ เป็นผู้จัดจำหน่ายเครื่องดื่มชูกำลัง “คาราบาวแดง” ให้กับบริษัท
คาราบาวตะวันแดง จำกัด เป็นผู้จัดจำหน่ายชาเขียวพร้อมดื่ม “โออิชิ” ให้กับบริษัท โออิชิ เทรดดิ้ง
จำกัด และเป็นผู้จัดจำหน่ายชาพร้อมดื่มลิปตันที่บรรจุในกระป๋อง และขวดพีอีที และน้ำผลไม้พร้อมดื่ม
รสส้ม ภายใต้เครื่องหมายการค้า ทรอปิคานา ทวิสเตอร์ ชนิดไม่คืนขวดให้กับบริษัท เป๊ปซี่-โคล่า
(ไทย) เทรดดิ้ง จำกัด เครื่องดื่มชาลิปตันในขวดพีอีที และ น้ำส้มทรอปิคานา ทวิสเตอร์
เป็นผลิตภัณฑ์ที่บริษัท เสริมสุข เบเวอร์เรจ จำกัด
เป็นผู้ผลิตภายใต้สัญญารับจ้างผลิตให้กับบริษัทที่เป็นเจ้าของลิขสิทธิ์ทั้งสอง ส่วนชาพร้อมดื่มลิปตัน
ชนิดกระป๋อง บริษัท เสริมสุข จำกัด (มหาชน) เป็นผู้รับจ้างผลิต

3.2 การตลาดและสภาพการแข่งขัน

  เครื่องดื่ม ”น้ำอัดลม”

อุตสาหกรรมการผลิต และจัดจำหน่ายน้ำอัดลมเป็นอุตสาหกรรมขนาดใหญ่
ซึ่งต้องใช้เครื่องจักรทันสมัยในการผลิตและการควบคุมคุณภาพรวมทั้งแรงงานในด้านการขนส่งและการจัดจำหน่ายสินค้าสู่มือผู้บริโภค
ทั้งยังเป็นธุรกิจที่สนับสนุนอุตสาหกรรมอื่นๆ อีกเช่น อุตสาหกรรม น้ำตาล ขวดแก้ว ขวดพลาสติก
ลังพลาสติก ฝาจุกจีบ เป็นต้น

สภาพการแข่งขันของอุตสาหกรรมน้ำอัดลมเกิดขึ้นตลอดทั้งปี มีผู้ประกอบการรายใหม่ ๆ
เข้ามาในตลาดเพิ่มขึ้นในปัจจุบันอัตราการเจริญเติบโตของตลาดน้ำอัดลมไม่สูงนัก เนื่องจากมีเครื่องดื่มประเภทอื่นเข้าสู่ตลาดเครื่องดื่มเป็นจำนวนมาก
รวมทั้งการเปลี่ยนแปลงกระแสความนิยมบริโภคเครื่องดื่มอื่น ๆ ของผู้บริโภค อาทิเช่น น้ำดื่มบริสุทธิ์
น้ำผลไม้ น้ำแร่ และอาหารนมเป็นต้น
จึงทำให้การแข่งขันในธุรกิจน้ำอัดลมยิ่งเพิ่มความรุนแรงมากขึ้นอีก

ปัจจัยของความสำเร็จในการดำเนินธุรกิจน้ำอัดลมได้แก่ การมีสินค้าที่มีคุณภาพได้มาตรฐาน
การให้บริการที่ดี และการตอบสนองความต้องการของลูกค้าได้อย่างรวดเร็ว
ซึ่งโอกาสสำหรับการดำเนินธุรกิจเครื่องดื่มนั้นจะขึ้นอยู่กับการมีช่องทางการจำหน่ายเพื่อเข้าถึงผู้บริโภคเพิ่มขึ้น
การขยายตัวทางธุรกิจของลูกค้า อันได้แก่ ห้างตลาดค้าส่งค้าปลีกขนาดใหญ่ ซุปเปอร์มาร์เก็ต
ร้านค้าสะดวกซื้อ ร้านอาหารฟาส์ตฟู้ด เป็นต้น อัตราเจริญเติบโตของธุรกิจดังกล่าวขึ้นอยู่กับ
ปัจจัยพื้นฐานของเศรษฐกิจภายในประเทศเป็นสำคัญ

แนวโน้มการเจริญเติบโต และการพัฒนาของอุตสาหกรรมน้ำอัดลม
เป็นผลจากการส่งเสริมและขยายกิจกรรมทางด้านการตลาดเป็นเกณฑ์ ซึ่งรวมถึงการโฆษณา
การจัดการส่งเสริมการขาย การพัฒนาผลิตภัณฑ์ และบรรจุภัณฑ์ใหม่ ๆ
หรือการแนะนำสินค้ารสชาติใหม่เพื่อดึงดูดใจผู้บริโภค
เป็นผลให้การขยายตัวของอุตสาหกรรมมีอยู่อย่างต่อเนื่อง

ตามที่ได้กล่าวมาแล้วว่า การแข่งขันในธุรกิจน้ำอัดลมมีความรุนแรงมากขึ้น
โดยเฉพาะเมื่อมีคู่แข่งขันรายใหม่ ๆ เพิ่มขึ้นในตลาด โดยเน้นจุดขายด้วยปริมาณที่มากกว่า
ในราคาที่ถูกกว่าผลิตภัณฑ์ที่จำหน่ายอยู่ในตลาด
ทำให้บริษัทฯต้องปรับเปลี่ยนกลยุทธ์ในด้านการตลาดและการจัดจำหน่าย
และดำเนินมาตรการทุกด้านเพื่อรักษาและเพิ่มส่วนแบ่งตลาดสำหรับผลิตภัณฑ์ของบริษัทฯ
อย่างต่อเนื่อง

น้ำดื่ม “คริสตัล ”

ปัจจัยความสำเร็จของน้ำดื่มคริสตัลเน้นที่ คุณภาพของสินค้า ระบบการจัดจำหน่ายที่มีประสิทธิภาพ
และการบริการที่ดีต่อลูกค้า
ปัจจัยดังกล่าวมีความจำเป็นสำหรับการแข่งขันในตลาดน้ำดื่มซึ่งเป็นตลาดที่มีผู้แข่งขันในตลาดมากรายและไม่มีผู้ใดเป็นผู้นำด้านราคา
ปัจจุบันนอกจากน้ำดื่มคริสตัลของบริษัทฯ และน้ำดื่มรายใหญ่อื่น ๆ ในตลาดแล้ว
แนวโน้มที่ธุรกิจโรงแรม ภัตตาคาร และธุรกิจที่ให้บริการด้านอาหารและเครื่องดื่มอื่น ๆ
หันมาใช้น้ำดื่มภายใต้ชื่อและสัญลักษณ์ของธุรกิจตัวเองโดยการว่าจ้างผลิตจากผู้ผลิตรายย่อย
ได้ส่งผลกระทบต่อยอดขายโดยรวมของธุรกิจน้ำดื่ม อย่างไรก็ดี
ถึงแม้การแข่งขันในธุรกิจน้ำดื่มจะมีมากขึ้น บริษัทฯ
ยังคงสามารถเพิ่มยอดขายของน้ำดื่มคริสตัลได้อย่างต่อเนื่อง
อัตราการเติบโตของยอดขายคริสตัลในปีที่ผ่านมาสูงถึงร้อยละ 24

น้ำดื่มคริสตัลเป็นผลิตภัณฑ์ที่มีจุดเด่นในด้านคุณภาพและมาตรฐานของสินค้า
โดยเป็นน้ำดื่มเพียงรายเดียวในประเทศที่ได้รับใบรับรองคุณภาพจาก NSF
ซึ่งเป็นองค์กรนานาชาติทำหน้าที่ตรวจสอบคุณภาพและออกใบรับรองน้ำดื่มบรรจุขวดที่ผ่านการตรวจสอบมาตรฐานอย่างเคร่งครัดแล้วเท่านั้น

เครื่องดื่ม ” ลิปตันไอซ์ที ”

จากการที่บริษัทฯ มีความเชี่ยวชาญในธุรกิจเครื่องดื่มทั้งชนิดอัดลม และไม่อัดลม ทั้งในด้านการผลิต
และจัดจำหน่าย เมื่อบริษัท ยูนิลีเวอร์ ไทยโฮลดิ้งส์ จำกัด
ผู้ผลิตและจำหน่ายสินค้าอุปโภคและบริโภครายใหญ่ในเมืองไทย ได้เปิดตลาดชาพร้อมดื่ม ลิปตันไอซ์ที
ซึ่งมีทั้งในบรรจุภัณฑ์แบบกระป๋อง และชนิดบรรจุขวดขึ้นในประเทศ
จึงได้มอบหมายให้บริษัทฯเป็นผู้ผลิตและจัดจำหน่ายสินค้าดังกล่าว
ทำให้บริษัทฯเป็นบริษัทแรกของไทยที่ผลิตเครื่องดื่มครบวงจร
มีการจัดรายการเกี่ยวกับการส่งเสริมการขายต่างๆ โดยความร่วมมือประสานงานของทั้งสองบริษัท
จนทำให้ยอดจำหน่ายเพิ่มขึ้นอย่างรวดเร็ว

ในปี 2547 เป๊ปซี่ และ ยูนิลิเวอร์ ได้ร่วมทุนจัดตั้งธุรกิจร่วมภายใต้ชื่อ บริษัท เป๊ปซี่ ลิปตัน
อินเตอร์เนชั่นแนล จำกัด เพื่อส่งเสริมการขายผลิตภัณฑ์ชาลิปตันผ่านผู้ผลิตและบรรจุขวดทั่วโลก
ในประเทศไทยเสริมสุขยังคงเป็นผู้ผลิตและจัดจำหน่ายชาลิปตันชนิดคืนขวดและบรรจุกระป๋องภายใต้การอนุมัติจาก
บริษัท เป๊ปซี่ ลิปตัน อินเตอร์เนชั่นแนล จำกัด จึงเป็นอีกก้าวหนึ่งที่เสริมสุข และเป๊ปซี่โค
จะร่วมมือประสานงานกันในการพัฒนาธุรกิจและผลิตภัณฑ์เครื่องดื่มนอกเหนือจากน้ำอัดลม

ปัจจุบัน ชาลิปตันมีจำหน่ายในขวดแก้วชนิดคืนขวดขนาดบรรจุ 10 ออนซ์ และ 15 ออนซ์
และในขวดพีอีทีขนาดบรรจุ 450 ซีซี และ 500 ซีซี โดยการผลิตดำเนินการโดยบริษัท เสริมสุข
เบเวอร์เรจ จำกัดซึ่งเป็นบริษัท ในเครือเสริมสุข ส่วนการจัดจำหน่ายยังคงดำเนินการโดยบริษัท
เสริมสุข จำกัด (มหาชน)

เครื่องดื่มเกลือแร่ “เกเตอเรด”

บริษัท Strokely Van Camp Inc. ได้แต่งตั้งให้ บริษัทเสริมสุข จำกัด (มหาชน)
เป็นผู้ดูแลการผลิต และจัดจำหน่ายเกเตอเรด (Gatorade) เครื่องดื่มเกลือแร่ อันดับหนึ่งของโลก
ในประเทศไทย เกเตอเรด
เป็นเครื่องดื่มเกลือแร่ที่เป็นที่รู้จักและได้รับความนิยมในรสชาติและคุณสมบัติที่เหนือกว่าเครื่องดื่มเกลือแร่ทั่วไปด้วยส่วนผสมของเกลือแร่และความหวานที่เหมาะสม
ทำให้ร่างกายดูดซึมได้ดี เหมาะกับผู้ที่เสียเหงื่อและนิยมการออกกำลังกาย
จึงเป็นเครื่องดื่มเพื่อสุขภาพและอยู่ในกระแสความนิยมในขณะนี้ เกเตอเรด มีให้เลือก 2 รสชาติ
คือรสมะนาว และรสองุ่น ในบรรจุภัณฑ์แบบขวดแก้ว ขนาด 400 มิลลิลิตร และ 250 มิลลิลิตร
และในขวดพีอีทีขนาด 500 มิลลิลิตร

  น้ำผลไม้ “ทรอปิคานา ทวิสเตอร์”

อีกก้าวหนึ่งซึ่งบริษัทฯ ดำเนินการเพื่อให้เป็นผู้ผลิตและจัดจำหน่ายเครื่องดื่มครบวงจร
คือการเป็นผู้ผลิตและจัดจำหน่ายน้ำผลไม้ซึ่งมีส่วนผสมน้ำผลไม้ 14 เปอร์เซ็นต์ ภายใต้ชื่อ
“ทรอปิคานา ทวิสเตอร์” โดยการผลิตดำเนินการโดยบริษัท เสริมสุข เบเวอร์เรจ จำกัด
และจัดจำหน่ายโดยบริษัท เสริมสุข จำกัด (มหาชน) ปัจจุบันน้ำผลไม้ รสส้ม ทรอปิคานา ทวิสเตอร์
มีให้เลือก ในภาชนะชนิดคืนขวด ขนาด 250 ซีซี ขวดแก้วชนิดไม่คืนขวดขนาด 250 ซีซี
และขวดพีอีทีขนาด 350 ซีซี น้ำผลไม้ทรอปิคานา ทวิสเตอร์ เป็นทางเลือกอีกทางหนึ่งให้กับผู้บริโภค
เพื่อตอบสนองกระแสความนิยมเครื่องดื่มบำรุงสุขภาพซึ่งกำลังแพร่หลายอยู่ในขณะนี้

  เครื่องดื่ม “ คาราบาวแดง ”

บริษัทฯ ได้เป็นตัวแทนจำหน่าย เครื่องดื่ม “คาราบาวแดง” ให้กับบริษัท คาราบาวตะวันแดง จำกัด
ตั้งแต่เดือนตุลาคม 2545 โดยอาศัยเครือข่ายการกระจายสินค้าที่มีประสิทธิภาพของบริษัทฯ
และความชำนาญในธุรกิจเครื่องดื่มชูกำลังมากว่า 20 ปี
ประกอบกับความแข็งแรงของแบรนด์สินค้าเครื่องดื่ม “คาราบาวแดง”
ทำให้ยอดการจำหน่ายคาราบาวเพิ่มมากขึ้นทุก ๆ ปี

  เครื่องดื่มชาเขียว “โออิชิ”

จากกระแสความสนใจในสุขภาพของผู้บริโภค และการเติบโตของเครื่องดื่มประเภทชา
บริษัทฯได้เป็นผู้จัดจำหน่ายชาเขียวพร้อมดื่มภายใต้ชื่อ "โออิชิ กรีนที" ให้กับ บริษัท โออิชิ เทรดดิ้ง
จำกัด ตั้งแต่เดือน พฤศจิกายน 2548 ในปีที่ผ่านมา ยอดจำหน่ายชาเขียว “โออิชิ”
ที่บริษัทฯจัดจำหน่ายมีอัตราเพิ่มขึ้นกว่าร้อยละ 26

 3.3 การจัดหาผลิตภัณฑ์และการบริการ

  วัตถุดิบสำคัญในการการผลิตจัดหาจากแหล่งต่างๆ ดังนี้

หัวน้ำเชื้อ เป๊ปซี่ เป๊ปซี่ แมกซ์ เป๊ปซี่ ทวิสต์ มิรินด้า เซเว่นอัพ เมาเทนดิว และ คลับ จัดซื้อจาก
บริษัท เป๊ปซี่-โคล่า (ไทย) เทรดดิ้ง จำกัด ซึ่งเป็นผู้นำเข้าจากต่างประเทศ

หัวน้ำเชื้อ ชาลิปตัน จัดซื้อจาก บริษัท เป๊ปซี่-โคล่า (ไทย) เทรดดิ้ง จำกัด
ซึ่งเป็นผู้นำเข้าจากต่างประเทศ

หัวน้ำเชื้อ น้ำผลไม้ทรอปิคาน่า ทวิสเตอร์ และส่วนผสมเพื่อการผลิตเครื่องดื่ม เกเตอเรด
ผู้รับจ้างผลิตจัดซื้อโดยตรงจาก บริษัท เป๊ปซี่-โคล่า (ไทย) เทรดดิ้ง จำกัด
ซึ่งเป็นผู้นำเข้าจากต่างประเทศ

สินค้าที่บริษัทฯ เป็นผู้จัดจำหน่ายได้แก่ เครื่องดื่ม คาราบาว แดง และชาเขียว โออิชิ
จัดซื้อโดยตรงจากบริษัท ผู้ผลิตและเป็นเจ้าของผลิตภัณฑ์

วัตถุดิบที่ใช้ในการผลิตอื่นเป็นวัตถุดิบที่จัดซื้อในประเทศ เช่น น้ำตาล น้ำเชื่อมเหลวไฮฟรุคโตส 55%
ก๊าซคาร์บอนไดออกไซด์ เคมีภัณฑ์ ขวดแก้ว ฝาจุกเกลียว ฝาจุกจีบ ลังพลาสติก ขวด PET กระป๋อง
และกล่องกระดาษ

นอกจากหัวน้ำเชื้อที่ใช้ในการผลิตเครื่องดื่มซึ่งจัดซื้อจากเจ้าของผลิตภัณฑ์แล้ว
การซื้อวัตถุดิบและบรรจุภัณฑ์อื่น บริษัทฯ จัดหาจากผู้จำหน่ายประมาณ 3-4
รายเพื่อให้มีวัตถุดิบและบรรจุภัณฑ์ที่เพียงพอกับความต้องการในราคาที่เหมาะสม

บริษัทฯมีโรงงานผลิตสินค้าเพื่อจำหน่าย 5 แห่ง ดังนี้

1)  โรงงานปทุมธานี ตั้งอยู่เลขที่ 63 ถนนนนทบุรี-ปทุมธานี ตำบลบางแขยง อำเภอเมือง
    จังหวัดปทุมธานี

2)  โรงงานนครราชสีมา ตั้งอยู่เลขที่ 211 หมู่ที่ 4 ถนนนครราชสีมา-กบินทร์บุรี อำเภอเมือง
    จังหวัดนครราชสีมา

3)  โรงงานนครสวรรค์ ตั้งอยู่เลขที่ 72 ถนนพหลโยธิน ตำบลนครสวรรค์ออก อำเภอเมือง
    จังหวัดนครสวรรค์

4)  โรงงานสุราษฎร์ธานี ตั้งอยู่เลขที่ 11 หมู่ 5 ถนนเอเซีย 41 ตำบลท่าโรงช้าง อำเภอพุนพิน
    จังหวัด สุราษฎร์ธานี

5)  โรงงานชลบุรี ตั้งอยู่เลขที่ 700/369 หมู่ที่ 6 ตำบลหนองไม้แดง อำเภอเมืองชลบุรี จังหวัด
    ชลบุรี

กำลังการผลิตและปริมาณการผลิต

  ------------------------------- ------------- ------------- -------------
                                  ปี 2551        ปี 2550        ปี 2549

  กำลังการผลิตเต็มที่                                              
  (หน่วย:ขวดต่อชั่วโมง)                                           

  น้ำอัดลม                          594,350       584,816       560,041

  ปริมาณการผลิตจริง                                              
  (หน่วย:ขวดต่อชั่วโมง)                                           

  น้ำอัดลม                          489,640       490,756       533,475

  การใช้กำลังการผลิต (%)             82.4%         83.9%         95.3%

  อัตราเพิ่มของปริมาณการผลิต (%)       -1.5%         -11.4%        +5.9%
  ------------------------------- ------------- ------------- -------------

อัตราปริมาณการผลิตที่ลดลงในปี 2550 และ 2551
เกิดจากสัดส่วนการผลิตน้ำอัดลมในขวดที่มีปริมาตรสูงเพิ่มสูงขึ้น
ทั้งนี้เนื่องจากการผลิตน้ำอัดลมในขวดที่มีปริมาตรสูงจะให้ผลผลิตต่อชั่วโมงต่ำกว่าการผลิตน้ำอัดลมในขวดที่มีปริมาตรต่ำกว่า

  ผลกระทบต่อสิ่งแวดล้อม

  การบำบัดน้ำเสีย

จากการดำเนินธุรกิจมากว่า 55 ปี บริษัท เสริมสุข จำกัด (มหาชน)
ได้ตระหนักถึงปัญหาสิ่งแวดล้อมมาโดยตลอด โดยตั้งแต่ระยะแรกของการดำเนินการ บริษัทฯ
เป็นบริษัท แรก ๆ ที่ริเริ่มนำระบบบำบัดน้ำเสียที่ได้มาตรฐานมาใช้
และได้ถูกยกให้เป็นตัวอย่างและมีผู้เข้าเยี่ยมชม เพื่อศึกษาสำหรับ นักเรียน นิสิต นักศึกษา
และผู้สนใจอื่น ๆ ซึ่งบริษัทฯ ได้ร่วมมือเผยแพร่ วิทยาการ ดังกล่าวให้กับบุคคลทั่วไป

บริษัทฯ ได้ขยายธุรกิจ โดยมีการตั้งโรงงานเพิ่มขึ้นในจังหวัดต่าง ๆ อีกหลายแห่ง
ในแต่ละแห่งจะมีระบบบำบัดน้ำเสีย ที่ได้มาตรฐาน ตามที่ทางราชการกำหนด
ทั้งนี้เป็นผลจากการที่บริษัทฯได้ตระหนักถึงความรับผิดชอบต่อสังคม และการเสริมสร้างสิ่งแวดล้อมที่ดี

โดยเฉพาะอย่างยิ่งโรงงานของบริษัทฯ ที่ปทุมธานี ซึ่งตั้งอยู่ริมแม่น้ำเจ้าพระยา
บริษัทฯได้ลงทุนสร้างระบบบำบัดน้ำเสียที่มีประสิทธิภาพสูง ด้วยงบเงินลงทุนประมาณ 50 ล้านบาท
เพื่อบำบัดน้ำทิ้งก่อนที่จะระบายลงสู่แม่น้ำเจ้าพระยา
ตามมาตรฐานที่กำหนดโดยกรมโรงงานอุตสาหกรรม กระทรวงอุตสาหกรรม
และกรมการขนส่งทางน้ำและพาณิชย์นาวี กระทรวงคมนาคม ดังนี้

+-------+-------+-------+-------+-------+-------+-------+--------+
|       | PH    | BOD   | COD   | TSS   | TDS   | TKN   | Grease |
|       |       | (ppm) | (ppm) | (ppm) | (ppm) | (ppm) | & Oil  |
|       |       |       |       |       |       |       |        |
|       |       |       |       |       |       |       | (ppm)  |
+-------+-------+-------+-------+-------+-------+-------+--------+
| Sta   | 5.    | ≤ 20  | ≤ 120 | ≤ 50  | ≤     | ≤ 100 | ≤ 5    |
| ndard | 5-9.0 |       |       |       | 3000  |       |        |
+-------+-------+-------+-------+-------+-------+-------+--------+

บริษัทฯมีการควบคุมการทำงานของระบบบำบัดน้ำเสียต่อเนื่องตลอด 24 ชั่วโมง
และมีการตรวจวิเคราะห์คุณภาพน้ำ
ทั้งก่อนที่จะเข้าสู่ระบบบำบัดน้ำเสียและหลังผ่านกระบวนการบำบัดก่อนปล่อยออกจากโรงงาน
ตลอดระยะเวลาการดำเนินงานที่ผ่านมา น้ำทิ้งที่ปล่อยออกจากโรงงานของบริษัทฯ
มีค่าความสกปรกในน้ำในรูปของค่า BOD ไม่เกิน 5 mg/l
ต่ำกว่าค่าที่กำหนดโดยกรมโรงงานอุตสาหกรรมถึง 4 เท่า ในปี 2549 บริษัทฯได้ลงทุนเพิ่มอีกกว่า
10
ล้านบาทเพื่อติดตั้งเครื่องมือตรวจวัดค่าความสกปรกในน้ำของน้ำทิ้งก่อนปล่อยออกจากโรงงานของบริษัทฯ
ทั้ง 5 แห่ง
เครื่องมือดังกล่าวมีความแม่นยำสูงในการตรวจสอบคุณภาพน้ำและมีการเชื่อมโยงข้อมูลผลคุณภาพน้ำทิ้งของบริษัทฯผ่านระบบดาวเทียมไปยังกรมโรงงานอุตสาหกรรมเพื่อรายงานคุณภาพน้ำทิ้งที่ปล่อยออกจากโรงงานอย่างต่อเนื่องตลอด
24 ชั่วโมง

นอกจากการลงทุนในด้านเครื่องมือและระบบบำบัดน้ำเสียแล้ว
บริษัทฯยังให้ความสำคัญต่อการพัฒนาความรู้ความสามารถของบุคคลกรในด้านสิ่งแวดล้อม
โดยการส่งบุคลากรเข้าร่วมการอบรมศึกษาดูงานด้านการควบคุมดูแลระบบน้ำเสีย
การอนุรักษ์และรักษาทรัพยากรน้ำและสิ่งแวดล้อม กับหน่วยงานภายในและภายนอก
เพื่อเพิ่มพูนความรู้และนำความรู้ที่ได้รับมาพัฒนาใช้ภายในบริษัทฯ

การพัฒนาการขนส่งทางน้ำ ลดปัญหามลพิษ

ตามที่บริษัทฯ ได้เป็นผู้ริเริ่มระบบการขนส่งทางน้ำเป็นรายแรกตั้งแต่ปี 2523
และได้พัฒนามาอย่างต่อเนื่องจนกระทั่งในปัจจุบันเสริมสุขมีเรือลากจูงทั้งสิ้น 3 ลำ และเรือลำเลียง
4 ลำแต่ละลำสามารถบรรทุกเครื่องดื่มได้ถึง 8,640 ลังหรือเท่ากับรถลำเลียง 10 คัน นอกจากนี้
ในปี 2551
บริษัทฯเริ่มโครงการขนส่งทางทะเลสำหรับการขนส่งผลิตภัณฑ์บางส่วนจากโรงงานปทุมธานีและชลบุรี
สู่พื้นที่การขายในภาคใต้ แทนการขนส่งด้วยรถบรรทุก
ซึ่งการใช้ระบบขนส่งทางน้ำและทางทะเลดังกล่าว
นอกจากจะช่วยลดค่าใช้จ่ายในการขนส่งสินค้าแล้ว
ที่สำคัญคือช่วยลดปัญหามลพิษและความคับคั่งของการจราจรทางบก
ตลอดจนช่วยประหยัดพลังงานเชื้อเพลิงให้กับประเทศอีกด้วย

การอนุรักษ์ทรัพยากร

บริษัทฯได้จัดดำเนินโครงการด้านอนุรักษ์ทรัพยากรธรรมชาติ
เพื่อให้เกิดการใช้ประโยชน์ทรัพยากรธรรมชาติอย่างสูงสุดและให้เกิดของเสียน้อยที่สุด
โดยได้ดำเนินโครงการต่าง ๆ ได้แก่

-   โครงการประหยัดทรัพยากรน้ำ บริษัทฯได้ร่วมดำเนินการกับการประปานครหลวง
    และสำนักงานเทคโนโลยีน้ำ กรมโรงงานอุตสาหกรรม
    เพื่อรับการถ่ายทอดความรู้และเทคโนโลยีในการลดปริมาณการใช้น้ำและลดปริมาณน้ำเสียของบริษัทฯ
    ตลอดระยะเวลาดำเนินการ 3 ปีที่ผ่านมา
    บริษัทฯสามารถลดปริมาณการใช้น้ำและปริมาณของเสียลงได้เกว่า 60,000 ลูกบาศก์เมตรต่อปี

-   โครงการใช้แก๊สมีเทนทดแทนน้ำมันเตา
    บริษัทฯได้ริเริ่มการใช้แก๊สมีเทนซึ่งเป็นเชื้อเพลิงชีวภาพที่ได้จากการย่อยสลายจุลินทรีย์จากระบบบำบัดน้ำเสียเพื่อใช้ทดแทนการใช้น้ำมันเตาสำหรับ
    Boiler ของโรงงาน ซึ่งสามารถลดการใช้น้ำมันเตาได้ถึงปีละกว่า 200,000 ลิตร
    ซึ่งนอกจากเป็นการช่วยประหยัดพลังงานของประเทศแล้วยังเป็นการช่วยลดภาวะโลกร้อนที่กำลังเป็นปัญหาสำคัญของโลกในขณะนี้

- โครงการนำน้ำทิ้งมาใช้ และนำเชื้อจุลินทรีย์ส่วนเกินมาทำปุ๋ย
บริษัทฯได้บริหารจัดการน้ำทิ้งที่ผ่านการบำบัดแล้วมาใช้ในการรดน้ำสวนหย่อม สนามหญ้า และต้นไม้
ภายในโรงงาน
และนำตะกอนจุลินทรีย์ที่ได้จากการย่อยสลายสิ่งสกปรกในน้ำมาใช้ทำปุ๋ยชีวภาพเพื่อบำรุงรักษาสวนหย่อม
สนามหญ้า และต้นไม้ภายในโรงงาน

-   โครงการร่วมมือกับภาครัฐในการรักษาสภาพแม่น้ำ ในปี 2550 ได้เข้าร่วม
    “โครงการรวมใจภักดิ์ รักเจ้าพระยา” ของกระทรวงอุตสาหกรรม และ”
    โครงการเรารักษ์เจ้าพระยา” ของกรุงเทพมหานคร ในปี 2551 ได้เข้าร่วม
    “โครงการรักแม่ รักษ์สิ่งแวดล้อม”
    ของกระทรวงอุตสาหกรรมเพื่อร่วมกันอนุรักษ์และฟื้นฟูแม่น้ำเจ้าพระยา

-   โครงการสนับสนุนทุนการศึกษา บริษัทฯและมูลนิธิ ทรง บุลสุข
    ได้สนับสนุนทุนการศึกษาแก่นักเรียน นักศึกษา เพื่อพัฒนาศักยภาพ
    และการศึกษาของเยาวชนอย่างต่อเนื่อง
    รวมทั้งการปลูกฝังให้เยาวชนรุ่นใหม่แสดงพลังสร้างสรรค์
    ในการอนุรักษ์และการจัดการสิ่งแวดล้อมที่เป็นประโยชน์ต่อชุมชนและสังคม ในปี 2550
    ได้มอบทุนการศึกษาจำนวน 125 ทุน รวมเป็นเงิน 1 ล้านบาท แก่นักเรียน
    นักศึกษาที่ชนะการประกวดในโครงการ “เด็กไทยในฝัน” โดยใช้แนวคิด “รักษ์สิ่งแวดล้อม
    ด้วยพลังสร้างสรรค์.” และในปี 2551 ได้มอบทุนจำนวน 179 ทุนรวมเป็นเงินกว่า 1
    ล้านบาทให้กับนักเรียนนักศึกษาที่ชนะการประกวดในโครงการ “เด็กรุ่นใหม่ หัวในสีเขียว”

    4.  งานที่ยังไม่ได้ส่งมอบ

  -ไม่มี-